Umngcwabo ngesintfu walabadzala kuphela. Umuntfu nakangcwatjwa ngesintfu kuba nesizotsa lesimangalisako. Phela uyahlonishwa umuntfu ngobe phela sekayoba lidloti lelihle. Angitsi ngesintfu na umuntfu ashonile kutsiwa sewuya kubakubo kantsi ngesilumbi nawushonile kutsiwa uyewulindzela kukhala kwelicilongo nalivusa labafile. Mbamba mbamba kunemisimeto leyentiwako nangabe umuntfu sasishiyile ngobe vele inkholo yebantfu kutsi umuntfu akafi kepha kufa umtimba kuphela kungako ahlonishwa kangaka.